**ROMÂNIA**

**JUDEŢUL CLUJ**

**CONSILIUL JUDEŢEAN**

 **H O T Ă R Â R E**

**privind alocarea unor sume din fondul de rezervă al**

# bugetului local al Judeţului Cluj în anul 2019

 Consiliul Judeţean Cluj întrunit în şedinţă ordinară,

 Având în vedere Referatul de aprobare cu nr. 42.326/2019 la Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2019, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 42326/2019 şi de Avizele Comisiilor de specialitate nr. 1 și 2;

 Luând în considerare adresele unităților administrativ-teritoriale de alocare a unui sprijin financiar din fondul de rezervă;

 În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;
* art. 36 alin. (1) și (2) din Legea finanțelor Publice locale nr. 273/2006, cu modificările şi completările ulterioare;
* Hotărârii Consiliului Judeţean Cluj nr. 7/2013 privind aprobarea Programului ’’Introducerea apei și realizarea canalizării la școlile și grădinițele din mediul rural,,;
* Hotărârii Consiliului Judeţean Cluj nr. 50/2019 privind aprobarea bugetului general propriu al Judeţului Cluj pe anul 2019, cu modificările ulterioare;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1**. Se aprobă alocarea sumei de 2.054 mii lei din fondul de rezervă al bugetului local al Judeţului Cluj în anul 2019, conform **anexei** care face parte integrantă din prezenta hotărâre.

**Art. 2.** Până la încheierea exercițiului bugetar al anului 2019, unitățile administrativ-teritoriale nominalizate în anexa la prezenta hotărâre vor prezenta un raport de justificare a utilizării fondurilor primite.

**Art. 3**. **(1)** Fondurile alocate potrivit art. 1 vor fi utilizate în scopul pentru care au fost acordate.

**(2)** Ordonatorii principali de credite răspund de modul de utilizare a sumelor alocate potrivit art. 1, în conformitate cu prevederile legale în vigoare.

**(3)** În cazul neutilizării fondurilor alocate potrivit art. 1, sumele primite se vor restitui până la data limită pentru efectuarea operațiunilor prin trezorerie pentru exercițiul bugetar al anului 2019.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe Resurse Umane, în colaborare cu unitățile administrativ-teritoriale nominalizate în anexa la prezenta hotărâre și Direcţia Generală Regională a Finanţelor Publice Cluj-Napoca.

 **Art. 5.** Prezenta hotărâre se comunică prin intermediul secretarului judeţului, în termenul prevăzut de lege, Direcţiei Generale Buget-Finanţe Resurse-Umane; unităților administrativ-teritoriale nominalizate în anexa la prezenta hotărâre; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “www.cjcluj.ro”.

**Contrasemnează:**

 **p. PREŞEDINTE, SECRETAR AL JUDEŢULUI,**

 **Alin Tișe Simona Gaci**

**Nr. 232 din 29 noiembrie 2019**

*Prezenta hotărâre a fost adoptată cu 27 voturi “pentru” și 7 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință un număr de 34 de consilieri județeni. din care 2 consilieri județeni au anunțat, existența unui interes personal care privește adoptarea hotărârii în cauză și nu au fost luați în calcul la stabilirea majorității necesare.*